லவ்குமார் காச்சர்

லவ்குமார் ஜீவா காச்சர் அல்லது கே.எசு. லவ்குமார் (Lavkumar Jiva Khachar or K.S. Lavkumar)'' (24 பிப்ரவரி 1930 - 2 மார்ச் 2015) இந்தியாவைச் சேர்ந்த ஒரு பறவையியலாளர், இயற்கை மற்றும் வனவிலங்கு பாதுகாவலர் ஆவார்.
 வாழ்க்கை வரலாறு 
காச்சர் 1930 பிப்ரவரி 24 அன்று இந்தியாவின் குஜராத்தில் உள்ள முன்னாள் சுதேச மாநிலமான ஜஸ்தான் அரச குடும்பத்தில் பிறந்தார். அவர் ராஜ்கோட்டில் உள்ள ராஜ்குமார் கல்லூரியில் கல்வி பயின்றார், டெல்லியில் உள்ள செயிண்ட் ஸ்டீபன் கல்லூரியில் இளங்கலை அறிவியல் பட்டப்படிப்பை முடித்தார். பின்னர் 1956 இல் ராஜ்குமார் கல்லூரியில் மாணவர்களுக்கு உயிரியல் மற்றும் புவியியல் பாடங்களை கற்பித்தார்.

 தொழில் 
பறவையியல் துறையில் அவரது ஈடுபாடு 1950களில் தொடங்கியது மற்றும் சலீம் அலி, உமாயூன் அப்துல்லாலி மற்றும் ஜாபர் ஃபுடேஅல்லி போன்ற பிற பறவையியலாளர்களுடன் நெருங்கிய தொடர்புடையவர். அவர் பம்பாய் இயற்கை வரலாற்று சங்கம் மற்றும் இயற்கைக்கான உலகளாவிய நிதியம் ஆகியவற்றுடன் நெருக்கமாக தொடர்புடையவர். 1976 இல் இயற்கை கல்வி இயக்கத்தை தொடங்கவும், இயற்கைக்கான உலகளாவிய நிதியத்தால் அவருக்கு நிதியளிக்கப்பட்டது. 1984 இல் சுற்றுச்சூழல் கல்வி மையம் மற்றும் இயற்கை கண்டுபிடிப்பு மையத்தின் இயக்குநராகவும் பணியாற்றியுள்ளார். இந்தியாவின் முதல் கடல் தேசிய பூங்காவான கட்ச் வளைகுடாவில் கடல் தேசிய பூங்காவை உருவாக்குவதில் அவர் பெரும் பங்களித்துள்ளார். கிர் வனவிலங்கு பாதுகாப்பிலும் அவர் ஈடுபட்டார். இளைஞர்களுக்கு  இயற்கையை பாதுகாப்பு பற்றிய  விழிப்புணர்வு மற்றும் ஈடுபாட்டினை ஏற்படுத்துவதற்காக அவர் பணியாற்றியுள்ளார். ஜஸ்தான் அரச குடும்பத்தால் உருவாக்கப்பட்ட ஹிங்கோல்கட் இயற்கை பாதுகாப்பு கல்வி சரணாலயத்தின் நிறுவனர் ஆவார். அவர் டெல்லி பறவைகள் சங்கத்தின் உறுப்பினராக இருந்தார். 

அவர் மார்ச் 2, 2015 அன்று இந்தியாவின் குஜராத்தில் உள்ள ராஜ்கோட்டில் காலமானார். அவருக்கு  ஒரு மகனும் ஒரு மகளும் இருந்தனர். 
 அங்கீகாரம் 
பறவைகள் மற்றும் அவற்றின் வாழ்விடங்களைப் பாதுகாப்பதில் அவர் ஆற்றிய பங்களிப்பிற்காக பறவையியல் துறையில் சிறந்து விளங்குவதற்காக சலீம் அலி - லோக் வான் தோ வாழ்நாள் சாதனையாளர் விருது அவருக்கு வழங்கப்பட்டது. அவர் இளவரசர் பிலிப்பிடமிருந்து தகுதிச் சான்றிதழையும் பெற்றார். 2004 ஆம் ஆண்டில் வேணு மேனன் வாழ்நாள் சாதனையாளர் விருது ஆகிய விருதுகள் அவருக்கு வழங்கப்பட்டது.

 மேற்கோள்கள் 

பகுப்பு:இந்தியப் பறவையியலாளர்கள்
பகுப்பு:1931 பிறப்புகள்
பகுப்பு:2015 இறப்புகள்
பகுப்பு:குஜராத் மக்கள்
பகுப்பு:புற்றுநோயால் இறந்தவர்கள்
பகுப்பு:இந்திய இயற்கை ஆர்வலர்கள்
பகுப்பு:இந்திய விலங்கியலாளர்கள்